CELEX: 62020CN0087
Language: hr
Date: 2020-02-19 00:00:00
Title: Predmet C-87/20: Zahtjev za prethodnu odluku koji je 19. veljače 2020. uputio Bundesfinanzhof (Njemačka) – Hauptzollamt B protiv XY

25.5.2020   
            
            
               HR
            
            
               Službeni list Europske unije
            
            
               C 175/3
            
         
      Zahtjev za prethodnu odluku koji je 19. veljače 2020. uputio Bundesfinanzhof (Njemačka) – Hauptzollamt B protiv XY
      (Predmet C-87/20)
      (2020/C 175/03)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Tužitelj: Hauptzollamt B
      
         Tuženik: XY
      
         Prethodna pitanja
      
      
                  1.
               
               
                  Treba li članak 57. stavak 5. točku (a) Uredbe br. 865/2006 (1) tumačiti na način da uvoznik, koji sa sobom nosi ukupnu količinu kavijara jesetrinih vrsta (Acipenseriformes spp.) veću od 125 grama (g) u pojedinačno označenim spremnicima i koji za to nije predočio ni dokument o (ponovnom) izvozu ni uvoznu dozvolu, treba zadržati količinu do 125 g kavijara ako svrha unošenja nije nijedna od onih koje se navode u članku 57. stavku 1. prvom podstavku Uredbe br. 865/2006?
                  Ako je odgovor na to pitanje potvrdan:
               
            
                  2.
               
               
                  Jesu li primjerci uneseni na carinsko područje Unije dio osobnih i kućnih stvari u smislu članka 7. stavka 3. Uredbe br. 338/97 (2) i ako uvoznik u trenutku prijevoza navodi da je te primjerke nakon unošenja namjeravao pokloniti drugim osobama?
               
            
         (1)  Uredba Komisije (EZ) br. 865/2006 od 4. svibnja 2006. o utvrđivanju detaljnih pravila o provedbi Uredbe Vijeća (EZ) br. 338/97 o zaštiti divlje faune i flore uređenjem trgovine njima (SL 2006., L 166, str. 1.) (SL, posebno izdanje na hrvatskom jeziku, poglavlje 15., svezak 10., str. 106.)
      
         (2)  Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (SL 1997., L 61, str. 1.) (SL, posebno izdanje na hrvatskom jeziku, poglavlje 15., svezak 7., str. 59.)